《慈茔为盗所发，遗体如生，恸纪其事》
清代·郑用锡

我母殁十年，马鬣营高垒。何来意外遭，槥木痛伤毁！

衣服幸无亏，毛发亦条理。譬彼枯树春，精气尚存矣。

当其环观时，众论纷比拟。为考古遗书，一一道原委。

相传乃尸解，集仙传曾纪。冥冥造化间，孰为主宰是？

大哉圣人言，知生焉知死！

作者简介：郑用锡（1788～1858）字在中，号祉亭，清代台湾淡水人，任兵部武选司、礼部仪制司员外郎，著有《北廓园集》。